stanford-oval/wikipedia huggingface dataset:
เต้าหู้ทอด

เต้าหูทอด
เต้าหู้ทอด หรือ โต้วกาน (จีนตัวย่อ: 豆干; จีนตัวเต็ม: 豆乾; พินอิน: dòu gān) เป็นเต้าหู้ชนิดหนึ่งที่กินกันอย่างแพร่หลายในประเทศจีน และ ไต้หวัน ถูกทำให้มีความแข็งมาก โดยการบีบอัดเต้าหู้ให้แข็งและทำให้แห้ง
ชื่อ 豆干 ในภาษาจีนมาจากคำว่า 豆 หมายถึง "ถั่ว" และ 干 หมายถึง "แห้ง"
เต้าหู้ทอดเป็นหนึ่งในเต้าหู้ที่ได้รับความนิยมมากที่สุดในประเทศจีน ใช้ในการผัด ทอด และใส่ในอาหารอื่น ๆ ในย่านคนจีนในต่างแดนก็มีวางขายแบบเป็นชิ้นที่ตัดฝอยไว้อยู่แล้ว หากต้องการนำไปใช้ ควรใส่ไว้ในชามแล้วนำไปแช่น้ำเดือดหลาย ๆ ครั้งก่อนปรุงอาหาร นิยมนำไปผัดกับผักและถั่วแระ หรือผัดแบบเย็น บางครั้งก็ใช้แทนเนื้อสัตว์ในอาหารมังสวิรัติ (กินเจ)
อุทกภัยในประเทศปากีสถาน พ.ศ. 2553

| --- | --- |
ภาพถ่ายดาวเทียมของนาซา แสดงแม่น้ำสิทธุขณะเกิดอุทกภัย
วันที่: 26 กรกฎาคม พ.ศ. 2553–สิงหาคม พ.ศ. 2553
เสียชีวิต: 1,781+
ทรัพย์สินเสียหาย: 43,000 ล้านดอลลาร์สหรัฐ (ประมาณการ)
อุทกภัยในประเทศปากีสถาน พ.ศ. 2553 เริ่มขึ้นในปลายเดือนกรกฎาคม พ.ศ. 2553 หลังเกิดฝนมรสุมตกหนักในหลายภูมิภาคของประเทศปากีสถาน และมีผลกระทบต่อที่ราบลุ่มแม่น้ำสินธุ ประมาณหนึ่งในห้าของพื้นที่ปากีสถานทั้งหมดจมใต้น้ำ คิดเป็นราว 796,095 ตารางกิโลเมตร ตามข้อมูลของรัฐบาลปากีสถาน อุทกภัยดังกล่าวมีผลกระทบโดยตรงต่อประชากรราว 20 ล้านคน ส่วนใหญ่จากการทำลายล้างทรัพย์สิน การดำรงชีพ และโครงสร้างพื้นฐาน โดยมียอดผู้เสียชีวิตเกือบ 2,000 คน
เลขาธิการใหญ่สหประชาชาติ บัน คี มูน แต่แรกได้เรียกร้องเงิน 460 ล้านดอลลาร์สหรัฐเป็นความช่วยเหลือฉุกเฉิน โดยระบุว่าอุทกภัยครั้งนี้เป็นภัยพิบัติครั้งร้ายแรงที่สุดที่เขาเคยเห็น แต่จนถึงวันที่ 15 สิงหาคม พ.ศ. 2553 มีการส่งเงินช่วยเหลือมาเพียง 20% จากที่ร้องขอเท่านั้น สหประชาชาติกังวลว่าความช่วยเหลือจะมาถึงไม่ทันการณ์ และองค์การอนามัยโลกรายงานว่า ประชาชนสิบล้านคนถูกบีบให้ดื่มน้ำที่ไม่ปลอดภัย เศรษฐกิจปากีสถานถูกทำลายหนักอันเกิดจากความเสียหายที่เกิดกับโครงสร้างพื้นฐานและพืชผลอย่างกว้างขวาง ความเสียหายต่อโครงสร้างนั้นถูกประเมินว่าเกิน 4 พันล้านดอลลาร์สหรัฐ และพืชผลข้าวสาลีประเมินว่าได้รับความเสียหายเกิน 500 ล้านดอลลาร์สหรัฐ ผลกระทบทางเศรษฐกิจทั้งสิ้นอาจเกิน 43,000 ล้านดอลลาร์สหรัฐ
สาเหตุ

อุทกภัยครั้งนี้ได้รับอิทธิพลจากฝนมรสุมมากอย่างไม่เคยมีมาก่อน แผนที่ฝนตกผิดปกติซึ่งตีพิมพ์โดยนาซา แสดงให้เห็นฝนมรสุมหนาแน่นผิดปกติ อันคาดว่าเป็นผลจากปรากฏการณ์ลานีญา วันที่ 21 มิถุนายน กรมอุตุนิยมวิทยาปากีสถานเตือนว่าอุทกภัยในเขตเมืองและน้ำป่าไหลหลากอาจเกิดขึ้นตั้งแต่เดือนกรกฎาคมถึงกันยายนทางตอนเหนือของประเทศ กรมดังกล่าวได้บันทึกปริมาณน้ำฝนสูงกว่าปกติในเดือนกรกฎาคมและสิงหาคม พ.ศ. 2553 และเฝ้าระวังการเปลี่ยนรูปของคลื่นอุทกภัย (flood wave progression) ปริมาณฝนตกนั้นเทียบได้กับเมื่อครั้งเกิดอุทกภัยเมื่อ พ.ศ. 2531, 2538 และ 2540 ปริมาณฝนฤดูมรสุมทั่วประเทศ พ.ศ. 2553 เกิน 87% และสูงที่สุดนับแต่ พ.ศ. 2537 และมากที่สุดเป็นอันดับสองในช่วงระยะเวลาห้าสิบปีหลังสุด
บทความในนิวไซแอนทิสต์คาดว่าสาเหตุของปริมาณฝนผิดปกติเกิดขึ้นจาก "การแข็ง" ของลมกรด ซึ่งเป็นปรากฏการณ์ที่ได้รับรายงานว่ายังเป็นสาเหตุของคลื่นความร้อนและไฟป่าในรัสเซียอย่างที่ไม่เคยมีมาก่อน เช่นเดียวกับอุทกภัยในสหราชอาณาจักร พ.ศ. 2550
ในการรับมือกับอุทกภัยแม่น้ำสินธุใน พ.ศ. 2516 และ 2519 ที่ผ่านมา ปากีสถานได้แต่งตั้งคณะกรรมการอุทกภัยกลาง (FFC) ใน พ.ศ. 2520 FFC ดำเนินการภายใต้กำกับกระทรวงน้ำและพลังงานของปากีสถาน มีหน้าที่รับผิดชอบโครงการควบคุมอุทกภัยและคุ้มครองชีวิตและทรัพย์สินของชาวปากีสถานจากผลกระทบของอุทกภัย นับแต่ก่อตั้ง FFC ได้รับงบประมาณแล้ว 87,800 ล้านรูปีปากีสถาน (ราว 900 ล้านดอลลาร์สหรัฐ) เอกสาร FFC แสดงให้เห็นว่าหลายโครงการได้ริเริ่มขึ้น ได้รับการสนับสนุนงบประมาณและดำเนินการเสร็จสิ้นแล้ว แต่รายงานยังชี้ว่าแท้จริงแล้วมีการดำเนินการเพียงเล็กน้อยเพราะผู้นำไร้ประสิทธิภาพและการฉ้อราษฎร์บังหลวง
อุทกภัยและผลกระทบ > อุทกภัย

ฝนฤดูมรสุมพยากรณ์ว่าจะตกต่อไปจนถึงต้นเดือนสิงหาคม และบรรรยายว่าเลวร้ายที่สุดในพื้นที่นี้ใน 80 ปีหลัง กรมอุตุนิยมวิทยาปากีสถานรายงานว่ามีฝนตกเกิน 200 มิลลิเมตรในช่วง 24 ชั่วโมงในแคว้นแคบาร์ปัคตูนควาและรัฐปัญจาบ ฝนตกทำลายสถิติ 274 มิลลิเมตรในเปศวาร์ในช่วง 24 ชั่วโมง สถิติครั้งก่อน คือ 187 มิลลิเมตรในเดือนเมษายน พ.ศ. 2552  จนถึงวันที่ 30 กรกฎาคม มีประชาชนมากกว่า 500,000 คนต้องย้ายออกจากบ้าน วันที่ 30 กรกฎาคม Manuel Bessler หัวหน้าสำนักงานเพื่อการประสานงานด้านมนุษยธรรมแห่งสหประชาชาติ แถลงว่ามี 36 เขตได้รับผลกระทบ และมีประชาชนเดือดร้อน 950,000 คน แม้เพียงหนึ่งวัน ตัวเลขรายงานได้เพิ่มขึ้นเป็นสูงถึงหนึ่งล้านคน และจนถึงกลางเดือนสิงหาคม ทางสำนักงานฯ ได้เพิ่มตัวเลขเป็นเกือบ 20 ล้านคนได้รับผลกระทบ
จนถึงกลางเดือนสิงหาคม ตามข้อมูลของคณะกรรมการอุทกภัยกลางของรัฐ อุทกภัยครั้งนี้ได้ทำให้มีผู้เสียชีวิตอย่างน้อย 1,540 คน ขณะที่อีก 2,088 คนได้รับบาดเจ็บ บ้านเรือนถูกทำลายไป 557,226 หลัง และอีกมากกว่า 6 ล้านคนพลัดถิ่น หนึ่งเดือนให้หลัง ตัวเลขได้เพิ่มขึ้นเป็นเสียชีวิต 1,781 คน ได้รับบาดเจ็บ 2,966 คน และบ้านเรือนมากกว่า 1.89 ล้านหลัง ถูกทำลาย
รัฐมนตรีสารสนเทศรัฐไคเบอร์-ปัคตุนควา Mian Iftikhar Hussain ว่า "โครงสร้างพื้นฐานของรัฐนี้ถูกทำลายลงแล้วจากการก่อการร้าย อะไรก็ตามที่หลงเหลืออยู่ถูกอุทกภัยครั้งนี้ทำลายสิ้น" เขายังเรียกอุทกภัยนี้ว่า "หายนะครั้งเลวร้ายที่สุดในประวัติศาสตร์ของเรา" ชาวปากีสถานสี่ล้านคนถูกทิ้งให้ขาดแคลนอาหาร
ทางหลวงคอราคอรัม ซึ่งเชื่อมปากีสถานกับจีน ปิดลงหลังสะพานถูกทำลาย อุทกภัยทำลายล้างที่กำลังดำเนินอยู่ในปากีสถานจะมีผลกระทบอย่างรุนแรงต่อประชาชนที่ด้อยโอกาสอยู่แล้ว ตามข้อมูลของคณะกรรมการกาชาดระหว่างประเทศ นอกเหนือไปจากความเสียหายทั้งหมดที่เกิดขึ้นจากอุทกภัยแล้ว น้ำที่มากับอุทกภัยได้ทำลายโครงสร้างพื้นฐานสาธารณสุขไปมากในพื้นที่ที่ได้รับผลกระทบหนักที่สุด ทิ้งให้ผู้อยู่อาศัยเผชิญกับโรคที่มากับน้ำ ในรัฐสินธ์ แม่น้ำสินธุล้นฝั่งใกล้กับเมือง Sukkur เมื่อวันที่ 8 สิงหาคม และจมหมู่บ้านแห่งหนึ่ง กฎหมายและความสงบเรียบร้อยหมดไป ในรัฐสินธ์เป็นหลัก โจรฉวยโอกาสน้ำท่วมนั้นปล้นสะดมบ้านที่ถูกทิ้งโดยใช้เรือ
ในต้นเดือนสิงหาคม อุทกภัยที่หนักที่สุดได้เลื่อนลงมาทางใต้ตามแม่น้ำสินธุจากพื้นที่ที่ได้รับผลกระทบอย่างรุนแรงทางเหนือไปยังรัฐปัญจาบตะวันตก ที่ซึ่งพื้นที่เกษตรกรรมอย่างน้อย 1.4 ล้านเอเคอร์ถูกทำลาย และมุ่งต่อไปยังรัฐสินธ์ทางใต้ พืชผลที่ได้รับผลกระทบมีฝ้าย อ้อย ข้าว ถั่ว ยาสูบและอาหารสัตว์ น้ำที่มากับอุทกภัยและฝนได้ทำลายฝ้าย 700,000 เอเคอร์, ข้าวและอ้อยอย่างละ 200,000 เอเคอร์, ข้าวสาลี 500,000 ตัน และอาหารสัตว์ 300,000 เอเคอร์ ตามข้อมูลของสมาคมคนปั่นฝ้ายแห่งปากีสถาน (Pakistan Cotton Ginners Association) อุทกภัยครั้งนี้ได้ทำลายฝ้ายไป 2 ล้านมัด ซึ่งทำให้ราคาซื้อขายล่วงหน้าเพิ่มขึ้น พลเมือง 170,000 คน (หรือ 70% ของประชากร) ของเมืองประวัติศาสตร์ Thatta ในรัฐสินธ์ หนีน้ำเมื่อวันที่ 27 สิงหาคม
จนถึงปลายเดือนกันยายน ระดับน้ำโดยทั่วไปเริ่มลดลง แม้ในบางพื้นที่ เช่นรัฐสินธ์ มีรายงานเกิดอุทกภัยรอบใหม่ ประชาชนพลัดถิ่นส่วนใหญ่ยังไม่สามารถกลับบ้านได้
อุทกภัยและผลกระทบ > ผลที่ตามมา

โครงสร้างพื้นฐานด้านพลังงานของปากีสถานได้รับผลกระทบรุนแรงจากอุทกภัย ซึ่งได้สร้างความเสียหายแก่สายส่งไฟฟ้าและหม้อแปลงไฟฟ้า สายป้อนและโรงกำเนิดไฟฟ้า 10,000 แห่งในบริเวณที่ได้รับผลกระทบจากอุทกภัย น้ำนั้นได้จมโรงกำเนิดไฟฟ้ากว่า 150 แห่งในกิลกิต ความเสียหายดังกล่าวทำให้ขาดแคลนพลังงานไปกว่า 3,000 เมกะวัตต์
หน่วยงานให้ความช่วยเหลือเตือนว่าอาจเกิดโรคระบาด (เช่น กระเพาะอาหารและลำไส้อักเสบ ท้องร่วงและโรคผิวหนัง) เนื่องจากการขาดแคลนน้ำดื่มสะอาดและการสุขาภิบาลเป็นความเสี่ยงร้ายแรงใหม่ของผู้ประสบอุทกภัย วันที่ 14 สิงหาคม มีรายงานผู้ป่วยอหิวาตกโรครายแรกเกิดขึ้นในเมืองมินโกรา ทำให้เกิดความกลัวแก่ผู้ประสบอุทกภัยนับล้านคน ผู้ซึ่งทรมานจากโรคกระเพาะอาหารและลำไส้อักเสบและท้องร่วงอยู่ก่อนแล้ว ปากีสถานยังเผชิญกับการระบาดของมาลาเรีย
กาชาดสากลรายงานว่า สรรพาวุธที่ไม่ระเบิด เช่น ทุ่นระเบิดและกระสุนปืนใหญ่ ถูกพัดพาตามกระแสน้ำโดยอุทกภัยจากพื้นที่ในกัศมีร์และวาซิริสถานเหนือ และกระจัดกระจายกันอยู่ในพื้นที่ลุ่มต่ำ ซึ่งเป็นความเสี่ยงในอนาคตแก่ผู้อยู่อาศัยเมื่อกลับมา
สหประชาชาติประเมินว่าประชาชน 800,000 คนถูกตัดขาดจากโลกภายนอกจากอุทกภัยในปากีสถาน และสามารถเข้าถึงได้ทางอากาศเท่านั้น นอกจากนี้ ยังแถลงว่ามีความต้องการเฮลิคอปเตอร์เพิ่มอีกอย่างน้อย 40 ลำเพื่อลำเลียงความช่วยเหลือช่วยชีวิตแก่ประชาชนที่สิ้นหวังมากขึ้น ประชาชนที่ถูกตัดขาดมากนั้นอยู่ในเขตภูเขาทางตะวันตกเฉียงเหนือ ที่ซึ่งถนนและสะพานถูกพัดพาไปกับกระแสน้ำ
การบรรเทาสาธารณภัย

จนถึงปลายเดือนกรกฎาคม พ.ศ. 2553 ปากีสถานได้ร้องขอผู้ให้บริจาคระหว่างประเทศเพื่อช่วยเหลือจากภัยพิบัติดังกล่าว โดยได้รับจัดหาเฮลิคอปเตอร์ยี่สิบเอ็ดลำและเรือ 150 ลำเพื่อให้ความช่วยเหลือประชาชนที่ได้รับผลกระทบ ตามข้อมูลขององค์การจัดการภัยพิบัติแห่งชาติ ขณะนั้น สถานเอกอัครราชทูตสหรัฐอเมริกาประจำปากีสถานได้จัดเฮลิคอปเตอร์ให้เจ็ดลำ สหประชาชาติเริ่มการบรรเทาสาธารณภัยขององค์การ และขอบริจาคเงิน 460 ล้านดอลลาร์สหรัฐเพื่อจัดหาความช่วยเหลือทันที รวมทั้งอาหาร ที่พักและน้ำสะอาด วันที่ 14 สิงหาคม เลขาธิการสหประชาชาติ บัน คี มูน เดินทางเยือนปากีสถานเพื่อตรวจตราและอภิปรายการบรรเทาสาธารณภัย โฆษกกองทัพปากีสถานว่า ได้มีการจัดวางกำลังพลในพื้นที่ที่ได้รับผลกระทบทั้งหมดและได้ช่วยเหลือประชาชนหลายพันคน นายกรัฐมนตรี ยูซัฟ ราซา กิลลานี เยือนรัฐและสั่งการให้กองทัพเรือปากีสถานช่วยอพยพผู้ประสบอุทกภัย จนถึงต้นเดือนสิงหาคม มีประชาชนได้รับการช่วยเหลือมากกว่า 352,291 คน
ตามข้อมูลของสำนักงานเพื่อการประสานงานด้านมนุษยธรรมแห่งสหประชาชาติ มีเงินสนับสนุนด้านมนุษยธรรมบริจาคเข้ามาในแผนบรรเทาอุทกภัยและฟื้นฟูเบื้องต้นระหว่างสิงหาคม 2553 – กรกฎาคม 2554 ทั้งหมด 1,380 ล้านดอลลาร์สหรัฐ
ภาพดาวเทียมของหุบแม่น้ำสินธุตอนบน เปรียบเทียบระดับน้ำเมื่อวันที่ 1 สิงหาคม พ.ศ. 2552 (บน) กับ 31 กรกฎาคม พ.ศ. 2553 (ล่าง)
พื้นที่ที่ได้รับผลกระทบ จนถึงวันที่ 26 สิงหาคม พ.ศ. 2553
เดอะวอร์ออฟเดอะเวิลด์ส

| เดอะวอร์ออฟเดอะเวิลด์ส   |
| --- | --- |
ปกหนังสือรุ่นแรกในสหราชอาณาจักรในปีค.ศ.1898
ผู้ประพันธ์: เอช. จี. เวลส์
ประเทศ: สหราชอาณาจักร
ภาษา: อังกฤษ
ประเภท: บันเทิงคดีแนววิทยาศาสตร์
สำนักพิมพ์: William Heinemann (UK) Harper & Bros (US)
วันที่พิมพ์: 1898
หน้า: 287
ข้อความ: เดอะวอร์ออฟเดอะเวิลด์ส ที่ วิกิซอร์ซ
เดอะวอร์ออฟเดอะเวิลด์ส เป็นนิยายวิทยาศาสตร์ที่เขียนโดย เอช.จี. เวลส์ นักเขียนชาวอังกฤษ ตีพิมพ์ครั้งแรกเมื่อ ค.ศ. 1898 เนื่อเรื่องบรรยายถึงเหตุการณ์ที่มนุษย์ต่างดาวจากดาวอังคาร ส่งยานอวกาศเข้ามาโจมตีกรุงลอนดอน เป็นนวนิยายเรื่องแรกที่กล่าวถึงการรุกรานโลกจากต่างดาว
นวนิยายถูกนำมาดัดแปลงเป็นละครวิทยุ ความยาว 60 นาที โดย ออร์สัน เวลส์ ออกอากาศทางเครือข่ายซีบีเอส ของสหรัฐอเมริกา เมื่อคืนวันที่ 30 ตุลาคม ค.ศ. 1938 เนื่องในวันฮาโลวีน ส่งผลให้เกิดความโกลาหลในหลายรัฐทางตะวันออก
ผู้ฟังรายการที่ไม่ได้ฟังประกาศจากสถานีตอนต้นของรายการ ว่าเป็นเรื่องแต่ง ต่างเข้าใจว่ามีมนุษย์ต่างดาวโจมตีโลกจริงๆ และออกจากบ้านเพื่อหนีตายด้วยความตื่นตระหนก เนื่องจากในขณะนั้นเกิดความตึงเครียดว่าจะเกิดสงครามโลกครั้งที่สอง มีผู้วิจัยว่า จากจำนวนผู้ฟัง 6 ล้านคน มี 1.7 ล้านคน คิดว่าเป็นเหตุการณ์จริง ในจำนวนนี้ 1.2 ล้าน เกิดความตื่นตระหนก
หลังจากนั้น ได้มีผู้นำนวนิยายเรื่องนี้ไปออกอากาศทางวิทยุอีกหลายครั้ง เช่นในปี ค.ศ. 1944 ที่กรุงซานเตียโก ประเทศชิลี ปี ค.ศ. 1949 ที่กรุงกีโต ประเทศเอกวาดอร์ และ ค.ศ. 1950 ทางสถานีวิทยุบีบีซี
ภาพยนตร์ถูกนำมาสร้างเป็นภาพยนตร์ ในปี ค.ศ. 1953 ได้รับรางวัลออสการ์ในสาขาเทคนิคพิเศษ และนำมาสร้างใหม่อีกครั้งในปี ค.ศ. 2005 กำกับโดย สตีเวน สปีลเบิร์ก (ใช้ชื่อว่า War of the Worlds ชื่อไทย "อภิมหาสงครามล้างโลก") นำแสดงโดย ทอม ครูซ ดาโกตา แฟนนิง และทิม ร็อบบินส์
ฉบับภาษาไทย

"สงครามระหว่างโลก" แปลโดย ปรีชา ส่งสัมพันธ์, สำนักพิมพ์บรรณกิจ, พ.ศ. 2523, 168 หน้า
"สงครามล้างพิภพ" แปลโดย วิษุวัต, สำนักพิมพ์ไออิ, พ.ศ. 2548, 304 หน้า, ISBN 974-92962-8-1  เก็บถาวร 2016-03-05 ที่ เวย์แบ็กแมชชีน
หนังสือชุด หนังสือภาพเพื่อการศึกษา"สงครามล้างโลก" จัดพิมพ์โดย ซีเอ็ดยูเคชั่น ประมาณพ.ศ. 2525
(ข้อมูลจาก ชมรมนิยายวิทยาศาสตร์ไทย)
แหล่งข้อมูลอื่น

รายการวิทยุ ปี 1938  จาก the Internet Archive
History of the War of the Worlds broadcast เก็บถาวร 2017-02-15 ที่ เวย์แบ็กแมชชีน
War-of-the-worlds.org
The War of the Worlds (1953) ที่อินเทอร์เน็ตมูวีเดตาเบส
War of the Worlds (2005) ที่อินเทอร์เน็ตมูวีเดตาเบส
ภาพจากนวนิยายฉบับตีพิมพ์ ค.ศ. 1906 ในภาษาฝรั่งเศส
เทกมีทูยัวร์ฮาร์ต (เพลงไมเคิลเลินส์ทูร็อก)

| "Take Me to Your Heart"> เพลงโดยMichael Learns to Rock.จากอัลบั้มMichael Learns to Rock |
| --- | --- |
วางจำหน่าย: 12 มกราคม 2004
บันทึกเสียง: กุมภาพันธุ์–กันยายน 2003
แนวเพลง: Pop rock soft rock
ความยาว: 3:58
ค่ายเพลง: EMI
ผู้ประพันธ์เพลง: Jascha Richter; Philip Yin
โปรดิวเซอร์: Johan Bejerholm
Take Me to Your Heart เป็นเพลงโดยวงดนตรีป็อปร็อกจากเดนมาร์กไมเคิลเลินส์ทูร็อก อยู่ในอัลบั้ม ไมเคิลเลินส์ทูร็อก เพลงนี้ดัดแปลงมาจากเพลงภาษาจีน The Goodbye Kiss (吻别) ของจาง เสฺวโหย่ว
ชาร์ต

| ชาร์ต (2004) | อันดับสูงสุด |
| --- | --- |
ไต้หวันทอป 10: 5
จีนทอป 20: 14
เต้าบ้อหงวนกุน

เต้าบ้อ (จีน: 斗母; แปลตรงตัว: "มารดรดาวกระบวยใหญ่") หรือเป็นรู้จักในนาม เต๋าหมู่หยวนจุน (斗母元君 "จ้าวแม่ดาวกระบวยใหญ่") หรือ เต๋าเล่าหยวนจุน (斗姥元君 "อาทิเทพีแห่งดาวกระบวยใหญ่") และ เทียนอี้หยวนจุน (太一元君 "เอกนางพญาเทพี"), เป็นพระเทพี/เจ้าแม่ในคติศาสนาแบบจีนดั้งเดิมและลัทธิเต๋า นางได้รับการยกย่องเป็น เทียนเฮา (天后 "ราชินีสวรรค์")ร่วมกับพระเทพี/เจ้าแม่ในศาสนาแบบจีนดั้งเดิมและลัทธิเต๋าองค์อื่นๆที่ได้รับการยกย่องได้แก่เจ้าแม่ทับทิม นามอื่นๆของนางอันนิยมเรียกขานนั้นนั้นเช่น เต๋าบ้อ (道母 "Mother of the Way") และ เทียนบ้อ (天母 "มารดรแห่งสวรรค์")
นางได้รับการการยกย่องเป็นเทพีมารดรของเทวดานพเคราะห์จีนและเทพเจ้าผู้คุ้มครองดวงชะตา และได้รับการยกย่องเป็นเทพีภริยาของพระเทพบิดรแห่งดวงดาว(斗父天尊) นางได้รับการการสักการะบูชาเป็นพิเศษในช่วงเทศกาลกินเจ ตามหลักฐานทางประวัติศาสตร์และโบราณดีนางเป็นพระเทพี/เจ้าแม่ในคติศาสนาแบบจีนดั้งเดิมและลัทธิเต๋าซึ่งได้ยืมประติมานวิทยาเทวลักษณะของพระแม่มารีจีพระโพธิสัตว์เทวีของศาสนาพุทธนิกายมหายานและวัชรยาน รวมถึงมุทราของนางจุณฑาพระโพธิสัตว์เทพีมาใช้
ดูเพิ่ม

เทพเจ้าผู้คุ้มครองดวงชะตา
พระแม่มารีจี
เทวดานพเคราะห์จีน
รายพระนามเทพเจ้าจีน
อุษาเทวี
เอลูรู

| เอลูรู เหลาปุรี |
| --- | --- |
เมือง
ตามเข็มจากบน: สำนักงานภาษีอำเภอ, สวนสาธารณะพระโคตมพุทธเจ้า, สำนักงานตำรวจ และสถานีรถไฟ
เอลูรู
พิกัด: 16°42′42″N 81°06′11″E﻿ / ﻿16.71167°N 81.10306°E﻿ / 16.71167; 81.10306
ประเทศ: อินเดีย
รัฐ: อานธรประเทศ
อำเภอ: โคทาวรีตะวันตก
กำเนิด: ศตวรรษที่สอง
รวมเป็นเมือง: 1866
รวมเป็นเมืองอย่างเป็นทางการ: 9 เมษายน 2005
การปกครอง
 • ประเภท: สภาเทศบาล
 • องค์กร: องค์การเทศบาลเอลูรู, EUDA
 • M.P: โกตาคีรี ศรีธาร (YSRCP)
 • M.L.A: อัลลา กาลี กฤษณะ ศรีนิวาส (YSRCP)
พื้นที่
 • เมือง: 11.52 ตร.กม. (4.45 ตร.ไมล์)
 • เขตเมือง: 154 ตร.กม. (59 ตร.ไมล์)
 • รวมปริมณฑล: 3,328.99 ตร.กม. (1,285.33 ตร.ไมล์)
ความสูง: 22 เมตร (72 ฟุต)
ประชากร (ค.ศ. 2011)
 • เมือง: 215,804 คน
 • อันดับ: ที่สิบของรัฐ
 • ความหนาแน่น: 19,000 คน/ตร.กม. (49,000 คน/ตร.ไมล์)
 • รวมปริมณฑล: 2,760,160 คน
เดมะนิม: Elurian,Elurite,Helapuree
ภาษา
 • ทางการ: ภาษาเตลูกู
เขตเวลา: UTC+5:30 (IST)
PIN: 534***
รหัสโทรศัพท์: +91–8812
ทะเบียนพาหนะ: AP–39 NEW
เว็บไซต์: eluru.cdma.ap.gov.in/en
เอลูรู (Eluru) หรือ เอลลอร์ (Ellore) เป็นเมืองและที่ตั้งของสำนักงานอำเภอโคทาวรีตะวันตกในรัฐอานธรประเทศ ประเทศอินเดีย เป็นหนึ่งใน14 องค์การเทศบาลในรัฐ และเป็นที่ตั้งของสำนักงานเตห์สิลเอลูรูมณฑลในสำนักงบประมาณภาคเอลูรู เอลูรุตั้งอยู่บนฝั่งของแม่น้ำตัมมิเลรู เป็นที่รู้จักดีจากพรมขนสัตว์และหัตถกรรมท้องถิ่น ในปี 2011 มีประชากร 217,876 คน
เอลูรูมีประวัติศาสตร์ย้อนกลับไปถึงศตวรรษที่สอง และเคยเป็นส่วนหนึ่งของอาณาจักรกลิงคะและเคยเป็นราชธานีของอาณาจักรเวงคี
ศัพทมูล

สมัยเมืองนี้อยู่ภายใต้อาณาจักรพุทธ เวงคี เป็นราชธานีที่มีชื่อว่า 'เหลาปุรี' (Helapuri) ชื่ออื่น ๆ ของเมือง เช่น 'เอลูร์' (Elure)
อุทกภัยในประเทศจีน พ.ศ. 2563

| --- | --- |
น้ำท่วมเมืองเก่าต้าทง ในนครถงหลิง กรกฎาคม พ.ศ. 2563
วันที่: ต้นเดือนมิถุนายน – ปัจจุบัน
ที่ตั้ง: หูหนาน เจียงซี กวางสี กุ้ยโจว เสฉวน หูเป่ย์ ฉงชิ่ง อานฮุย เจ้อเจียง ฝูเจี้ยน และยูนนาน
เสียชีวิต: เสียชีวิตหรือสูญหาย >141 คน (13 กรกฎาคม)
ทรัพย์สินเสียหาย: 82.23 พันล้านหยวน (RMB) (12 กรกฎาคม)
นับตั้งแต่ 4 มิถุนายน พ.ศ. 2563 ฝนตกหนักและต่อเนื่องในฤดูฝนของเอเชียตะวันออกได้นำไปสู่ อุทกภัยในประเทศจีน ในช่วงเดือนมิถุนายน อุทกภัยเกิดขึ้นหลักในภูมิภาคตอนใต้ของจีน ส่งผลกระทบต่อประชากรหลายล้านคน ในเดือนกรกฎาคม มีการคาดการณ์ว่าฝนที่ตกหนักขึ้นกว่าเดิมนั้นจะส่งผลกระทบต่อภูมิภาคทางตอนกลางและตะวันออกของจีน เหตุอุทกภัยนี้ถือว่าเป็นอุทกภัยที่เลวร้ายที่สุดนับตั้งแต่อุทกภัยในประเทศจีนปี พ.ศ. 2541 เป็นอย่างน้อย
กระทรวงจัดการเหตุฉุกเฉินของจีน (应急管理部) ระบุว่า ภายในสิ้นเดือนมิถุนายน เหตุอุทกภัยนี้ได้ทำให้ประชาชน 744,000 คนจากพื้นที่ทั้งหมด 26 มณฑลของจีนต้องอพยพย้ายถิ่นฐาน และมี 81 รายที่เสียชีวิตหรือสูญหาย ในต้นเดือนกรกฎาคม เซาท์ไชนามอร์นิงโพสต์รายงานว่าผู้อยู่อาศัยจำนวน 20 ล้านคนได้รับผลกระทบจากอุทกภัยนี้ และมี 121 รายที่เสียชีวิตหรือสูญหาย ในวันที่ 13 กรกฎาคม อุทกภัยได้ส่งผลกระทบต่อประชากร 37.89 ล้านคนใน 27 มณฑล เขตปกครองตนเอง และเทศบาลนคร มี 141 รายที่เสียชีวิตหรือสูญหาย และมีบ้าน 28,000 หลังพังถล่ม กระทรวงทรัพยากรน้ำ (水利部) ระบุว่ามีแม่น้ำทั้งหมด 443 สายที่เกิดน้ำท่วม ในจำนวนนี้มี 33 สายที่มีระดับน้ำสูงที่สุดในประวัติศาสตร์ จากสถิติของกรมมรดกทางวัฒนธรรมแห่งชาติ (国家文物局) พบว่าโบราณวัตถุสำคัญทางวัฒนธรรม 76 แห่ง และแหล่งมรดกทางวัฒนธรรมระดับมณฑล 187 แห่งได้รับความเสียหายในระดับต่าง ๆ จากน้ำท่วม
ภูมิภาคที่ได้รับผลกระทบนั้นได้แก่ มณฑลกวางสี มณฑลกุ้ยโจว มณฑลเสฉวน มณฑลหูเป่ย และฉงชิ่ง รวมถึงพื้นที่ตอนบนและตอนกลางของแอ่งแม่น้ำแยงซีและแม่น้ำสาขา น้ำฝนจำนวนมากเริ่มไหลท่วมภูมิภาคตอนล่างของแม่น้ำ ได้แก่ มณฑลอานฮุย มณฑลเจียงซี และมณฑลเจ้อเจียง รวมทั้งมณฑลหูหนาน มณฑลฝูเจี้ยน และมณฑลยูนนาน ก็ได้รับผลกระทบ
สาเหตุ > เหตุจากธรรมชาติ

เอลนีโญได้ส่งผลให้เกิดอากาศแปรปรวนในหลายส่วนของจีน นักอุตุนิยมวิทยา หู เซี่ยว (胡啸) จากกรมอุตุนิยมวิทยาจีน (中国气象局; CMA) ระบุว่าฝนที่ตกมากกว่าปกตินี้เป็นผลมาจากไอน้ำจำนวนมากที่ระเหยจากมหาสมุทรอินเดียและแปซิฟิก
สาเหตุ > เหตุจากมนุษย์

ในปี พ.ศ. 2458 ทะเลสาบต้งถิงมีพื้นที่ 5,000 ตร.กม. (1,900 ตารางไมล์) แต่ในปี พ.ศ. 2543 พื้นที่ของทะเลสาบเหลือเพียง 2,625 ตร.กม. (1,014 ตารางไมล์) เช่นเดียวกับในคริสต์ทศวรรษ 1950 ซึ่งทะเลสาบโผหยางมีพื้นที่ 4,350 ตร.กม. (1,680 ตารางไมล์) แต่ในปี พ.ศ. 2543 เหลือเพียง 3,750 ตร.กม. (1,450 ตารางไมล์) มณฑลหูเป่ย์นั้นเคยถูกเรียกขานว่าเป็น "มณฑลแห่งทะเลสาบนับพัน" (千湖之省) ที่ซึ่งในปลายคริสต์ทศวรรษ 1950 มีทะเลสาบรวม 1,066 แห่ง แต่ในต้นคริสต์ทศวรรษ 1980 เหลือเพียง 309 แห่งเท่านั้น เนื่องด้วยการเติบโตของประชากรอย่างรวดเร็วในประเทศจีน ทะเลสาบจำนวนมากได้ถูกเปลี่ยนสภาพเป็นพื้นที่ทำเกษตรและอยู่อาศัย เพื่อตอบรับกับความต้องการอาหารที่เพิ่มขึ้นเช่นเดียวกับความต้องการพื้นที่อยู่อาศัย การลดขนาดลงและการหายไปของทะเลสาบเหล่านี้ในพื้นที่ของแม่น้ำแยงซีตอนกลางและตอนล่าง เป็นเหตุผลสำคัญที่ทำให้อุทกภัยเกิดขึ้นรุนแรงขึ้นมาก
เขื่อนสามผา

เขื่อนหลายแห่งในลุ่มแม่น้ำแยงซีใช้ในการควบคุมน้ำท่วม โดยเขื่อนที่ใหญ่ที่สุดและสำคัญที่สุดก็คือเขื่อนซานเสียต้าป้า หรือเขื่อนสามผา (三峡大坝) ที่มีพื้นที่รับน้ำประมาณ 1,000,000 ตารางกิโลเมตร (390,000 ตารางไมล์) ซึ่งถูกสร้างขึ้นไม่เพียงแต่สำหรับการผลิตไฟฟ้าแต่ยังใช้สำหรับการควบคุมน้ำท่วม โดยเมื่อปลายเดือนมิถุนายน 2563 ได้มีการเริ่มปล่อยน้ำในเขื่อนออกมา ในขณะที่กรมอุตุนิยมวิทยาจีน ระบุว่าการปล่อยน้ำเริ่มในวันที่ 29 มิถุนายน แต่ภาพถ่ายจากดาวเทียมแสดงให้เห็นว่าประตูระบายน้ำถูกเปิดขึ้นก่อนหน้านั้นห้าวัน อี๋ชาง (宜昌) ซึ่งเป็นเมืองที่อยู่ใต้เขื่อน ได้รับผลกระทบจากน้ำท่วมอย่างกว้างขวางทำให้เกิดคำถามเกี่ยวกับประสิทธิภาพของการควบคุมน้ำท่วมโดยเขื่อน มีความกังวลว่านครอู่ฮั่นจะถูกน้ำท่วม บริษัทที่จัดการเขื่อนได้กล่าวว่า เขื่อนได้ "ลดความเร็วและขอบเขตของระดับน้ำได้อย่างมีประสิทธิภาพในตอนกลางและตอนล่างของลุ่มแม่น้ำแยงซี" อย่างไรก็ตามนักวิจารณ์กล่าวว่า เขื่อน "ไม่ได้ทำในสิ่งที่มันถูกออกแบบมา" และไม่สามารถรับมือกับเหตุการณ์รุนแรงได้
มีการรายงานข่าวอย่างกว้างขวางเกี่ยวกับความปลอดภัยของเขื่อนสามผา โดยเฉพาะจากสื่อของกลุ่มการเมืองพันธมิตรรวมกลุ่มสีเขียว (泛綠聯盟; Pan-Green Coalition) ในไต้หวัน รายงานคาดการณ์การวิบัติของเขื่อนเกิดขึ้นเกือบทุกฤดูร้อนในสื่อของไต้หวัน หนังสือพิมพ์ the Global Times (环球时报) ของรัฐบาลจีนปิดกั้นรายงานเหล่านี้ โดยบอกว่าเขื่อนซานเสียต้าป้า นั้นปลอดภัยสำหรับกรณีฝนตกหนักและ "ไม่เสี่ยงต่อการวิบัติ" สื่อต่างประเทศบางแห่งกระตุ้นว่ามี "การบิดเบือน" ในเรื่องของเขื่อนสามผา
ปฏิบัติการของรัฐบาล

รัฐบาลจีนจัดสรรงบประมาณ 309 ล้านหยวน (44.2 ล้านดอลลาร์สหรัฐ) เพื่อบรรเทาภัยพิบัติในภูมิภาคที่ประสบอุทกภัย ในวันที่ 8 กรกฎาคมและ 12 กรกฎาคม นายกรัฐมนตรี หลี่ เค่อเฉียง และประธานาธิบดี สี จิ้นผิง ได้สั่งการให้ดำเนินการช่วยเหลือและบรรเทาทุกข์ในพื้นที่น้ำท่วมทั่วประเทศจีนอย่างต่อเนื่อง
ในตอนเย็นของวันที่ 12 กรกฎาคม มีเจ้าหน้าที่และทหารของกองทัพภาคที่ 71 และกองทัพภาคที่ 72 เดินทางไปที่เมืองจิ่วเจียง (九江) ในมณฑลเจียงซี และเมืองถงหลิง (铜陵) ในมณฑลอานฮุย เพื่อเข้าร่วมในการต่อสู้น้ำท่วมและงานช่วยเหลือฉุกเฉิน ในตอนเช้าของวันที่ 14 กรกฎาคมมีเจ้าหน้าที่และทหารกว่า 3,700 นายจากกองทัพภาคที่ 73 เร่งรีบไปยังเขตอำเภอหยูกาน (余干县) ของมณฑลเจียงซี เพื่อสู้กับอุทกภัยและรับมือกับเหตุฉุกเฉิน และในวันเดียวกันตามคำสั่งของคณะกรรมาธิการทหารกลาง เจ้าหน้าที่และทหารกว่า 16,000 คนถูกส่งไปยังเมืองจิ่วเจียง, เมืองชั่งเหรา (上饶) และพื้นที่อื่น ๆ ของมณฑลเจียงซีเพื่อต่อสู้กับน้ำท่วม เมื่อเวลา 23.00 น. ของวันที่ 19 กรกฎาคม เจ้าหน้าที่ของกองบัญชาการยุทธบริเวณกลาง (中部战区) มาถึงนครอู่ฮั่นเมืองหลวงของมณฑลหูเป่ย์ตอนกลางของจีน เพื่อควบคุมสถานการณ์น้ำท่วมและบรรเทาภัยพิบัติ
ดูเพิ่ม

อุทกภัยในคีวชู พ.ศ. 2563
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อุทกภัยในประเทศจีน พ.ศ. 2563
วอลเลย์บอลเวิลด์กรังด์ปรีซ์ 2014

| รายละเอียด |
| --- | --- |
ประเทศเจ้าภาพ:  โตเกียว
วันที่: 25 กรกฎาคม – 24 สิงหาคม 2014
ทีม: 28
สถานที่: 1 (ใน 1 เมืองเจ้าภาพ)
ชนะเลิศ:  บราซิล (สมัยที่ 10th)
รางวัล
ผู้เล่นทรงคุณค่า:  ยูโกะ ซะโนะ
เว็บไซต์อย่างเป็นทางการ
FIVB Volleyball World Grand Prix 2014
← ก่อนหน้าถัดไป →
วอลเลย์บอลเวิลด์กรังด์ปรีซ์ 2014 เป็นการแข่งขันวอลเลย์บอลหญิงจำนวน 28 ทีม เริ่มทำการแข่งขันตั้งแต่วันที่ 25 กรกฎาคม - 24 สิงหาคม 2014 เจ้าภาพการแข่งขันรอบสุดท้ายในครั้งนี้คือ กรุงโตเกียว ประเทศญี่ปุ่น
การคัดเลือก

ไม่มีการแข่งขันการคัดเลือกในการเข้าแข่งขันแต่อย่างใด
มีทีมที่ได้รับเชิญทั้งหมด 28 ทีม มาจากแอฟริกา 2 ทีม , เอเชียและโอเชียเนีย 6 ทีม , ยุโรป 11 ทีม , อเมริกาเหนือ กลางและแคริบเบียน 6 ทีม และอเมริกาใต้ 3 ทีม
การแบ่งกลุ่ม

อันดับโลกเอฟไอวีบี ณ 7 ตุลาคม 2013 ที่แสดงในวงเล็บ
รอบแบ่งกลุ่ม > ผลการแข่งขันดิวิชัน 1 > ตารางคะแนนการแข่งขัน

| --- | --- |
: ผ่านเข้ารอบสุดท้าย
: ผ่านเข้ารอบสุดท้าย เนื่องจากได้สิทธิ์การเป็นเจ้าภาพสนามแข่งขันรอบสุดท้าย
| อันดับ | ทีม | แต้ม | แข่ง> ชนะ | แข่ง> แพ้ | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  บราซิล | 26 | 9 | 0 | 27 | 3 | 9.000 | 748 | 570 | 1.312  |
| 2 |  จีน | 17 | 5 | 4 | 21 | 15 | 1.400 | 829 | 773 | 1.072  |
| 3 |  ตุรกี | 16 | 6 | 3 | 22 | 17 | 1.294 | 883 | 868 | 1.017  |
| 4 |  รัสเซีย | 16 | 5 | 4 | 19 | 16 | 1.188 | 807 | 777 | 1.039  |
| 5 |  สหรัฐ | 15 | 5 | 4 | 20 | 18 | 1.111 | 850 | 817 | 1.040  |
| 6 |  เซอร์เบีย | 13 | 4 | 5 | 18 | 18 | 1.000 | 806 | 790 | 1.020  |
| 7 |  ญี่ปุ่น | 13 | 4 | 5 | 17 | 20 | 0.850 | 784 | 831 | 0.943  |
| 8 |  เกาหลีใต้ | 13 | 4 | 5 | 16 | 19 | 0.842 | 753 | 810 | 0.930  |
| 9 |  อิตาลี | 12 | 5 | 4 | 18 | 18 | 1.000 | 769 | 780 | 0.986  |
| 10 |  เยอรมนี | 12 | 4 | 5 | 16 | 18 | 0.889 | 761 | 786 | 0.968  |
| 11 |  ไทย | 6 | 2 | 7 | 11 | 24 | 0.458 | 712 | 808 | 0.881  |
| 12 |  สาธารณรัฐโดมินิกัน | 3 | 1 | 8 | 7 | 26 | 0.269 | 689 | 781 | 0.882 |
เวลาในตารางการแข่งขันเป็นเวลาในท้องถิ่น
รอบแบ่งกลุ่ม > ผลการแข่งขันดิวิชัน 1 > สัปดาห์ที่ 1 > กลุ่ม A

สนาม: Baskent Volleyball Hall, อังการา, ตุรกี
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 1 ส.ค. | 16:00 | สหรัฐ  | 1–3 |  รัสเซีย | 25–22 | 18–25 | 20–25 | 23–25 |   | 86–97 | P2 P3  |
| 1 ส.ค. | 19:00 | ตุรกี  | 3–0 |  ญี่ปุ่น | 29–27 | 25–19 | 25–21 |   |   | 79–67 | P2 P3  |
| 2 ส.ค. | 16:00 | รัสเซีย  | 3–1 |  ญี่ปุ่น | 25–23 | 25–13 | 24–26 | 25–18 |   | 99–80 | P2 P3  |
| 2 ส.ค. | 19:00 | ตุรกี  | 3–2 |  สหรัฐ | 25–21 | 27–29 | 25–21 | 20–25 | 15–12 | 112–108 | P2 P3  |
| 3 ส.ค. | 16:00 | ญี่ปุ่น  | 2–3 |  สหรัฐ | 27–25 | 17–25 | 22–25 | 26–24 | 11–15 | 103–114 | P2 P3  |
| 3 ส.ค. | 19:00 | ตุรกี  | 3–2 |  รัสเซีย | 25–23 | 29–27 | 14–25 | 18–25 | 15–10 | 101–110 | P2 P3 |
รอบแบ่งกลุ่ม > ผลการแข่งขันดิวิชัน 1 > สัปดาห์ที่ 1 > กลุ่ม B

สนาม: Sangroksu Gym, ฮวาซ็อง, เกาหลีใต้
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 1 ส.ค. | 13:40 | เซอร์เบีย  | 3–0 |  เยอรมนี | 26–24 | 25–20 | 25–15 |   |   | 76–59 | P2 P3  |
| 1 ส.ค. | 16:10 | เกาหลีใต้  | 3–1 |  ไทย | 23–25 | 25–22 | 25–16 | 25–20 |   | 98–83 | P2 P3  |
| 2 ส.ค. | 14:10 | เกาหลีใต้  | 3–1 |  เยอรมนี | 21–25 | 25–20 | 25–22 | 25–21 |   | 96–88 | P2 P3  |
| 2 ส.ค. | 16:40 | ไทย  | 3–2 |  เซอร์เบีย | 25–19 | 18–25 | 20–25 | 25–19 | 15–13 | 103–101 | P2 P3  |
| 3 ส.ค. | 14:10 | เกาหลีใต้  | 1–3 |  เซอร์เบีย | 22–25 | 24–26 | 25–21 | 9–25 |   | 80–97 | P2 P3  |
| 3 ส.ค. | 16:40 | ไทย  | 0–3 |  เยอรมนี | 21–25 | 22–25 | 21–25 |   |   | 64–75 | P2 P3 |